CELEX: 32000L0021
Language: sk
Date: 2000-04-25 00:00:00
Title: Smernica Komisie 2000/21/ES z 25. apríla 2000, ktorá sa týka zoznamu právnych predpisov spoločenstva uvedených v piatej zarážke článku 13 ods. 1 smernice Rady 67/548/EHSText s významom pre Európsky hospodársky priestor.

Dôležité právne oznámenie

|

32000L0021

Úradný vestník L 103 , 28/04/2000 S. 0070 - 0071

		Smernica Komisie 2000/21/ESz 25. apríla 2000,ktorá sa týka zoznamu právnych predpisov spoločenstva uvedených v piatej zarážke článku 13 ods. 1 smernice Rady 67/548/EHS(Text s významom pre Európsky hospodársky priestor)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 67/548/EHS z 27. júna 1967 o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok [1], naposledy zmenenú a doplnenú Európskym parlamentom a smernicou Rady 1999/33/ES [2], najmä na jej článok 13 ods. 1,keďže:(1) Článok 13 ods. 1 smernice 67/548/EHS vyníma z ustanovení článkov 7, 8, 14 a 15 uvedenej smernice určité látky, ktoré sa týkajú oznamovania. Konkrétnejšie, piata zarážka článku 13 ods. 1 vyníma látky, ktoré sa používajú výhradne v iných výrobných sektoroch, pri ktorých sa uplatňuje oznamovanie alebo schvaľovacie konanie spoločenstva, a pri ktorých sú požiadavky na predloženie údajov totožné s tými, ktoré ustanovuje smernica 67/548/EHS. Preto sa od Komisie požaduje, aby vytvorila zoznam tých častí právnych predpisov spoločenstva, ktoré toto oznamovacie alebo schvaľovacie konanie obsahujú. Zoznam sa bude pravidelne preverovať a v prípade potreby aj meniť.(2) Smernica Rady 91/414/EHS z 15. júla 1991 o uvádzaní prípravkov na ochranu rastlín na trh [3], naposledy zmenená a doplnená smernicou Komisie 1999/80/ES [4], stanovuje zahrnutie účinných látok do jej prílohy I ako predpoklad pre povolenie daných prípravkov pred ich umiestnením na trh. Smernica Komisie 93/90/EHS z 29. októbra 1993, ktorá sa týka zoznamu látok uvedených v článku 13 ods. 1 piata zarážka smernice Rady 67/548/EHS [5], sa vzťahuje len na účinné látky pre zahrnutie do prílohy I smernice 91/414/EHS týkajúcej sa umiestňovania na trh. Účinné látky, ktoré sa majú povoliť na iné účely vrátane výskumu a vývoja podľa článku 22 smernice 91/414/EHS, by sa mali tiež zahrnúť, aby sa povoľovacie konanie na tieto látky ohraničilo iba na pôsobnosť smernice 91/414/EHS.(3) Látky používané výhradne ako účinné látky biocídnych výrobkov podľa smernice 98/8/ES Európskeho parlamentu a Rady zo 16. februára 1998 týkajúcej sa umiestňovania biocídnych výrobkov na trh [6] sa vzťahujú na piatu zarážku článku 13 ods. 1 smernice 67/548/EHS, a preto by sa mali vyňať vrátane účelov ako je výskum a vývoj aby sa tak povoľovacie konanie ohraničilo na tieto látky iba v pôsobnosti smernice 98/8/ES.(4) Smernica 93/90/EHS by sa mala zrušiť.(5) Ustanovenia tejto smernice sú v súlade so stanoviskom Výboru na prispôsobovanie sa smerníc technickému pokroku pri odstraňovaní technických prekážok obchodu s nebezpečnými látkami a prípravkami,PRIJALA TÚTO SMERNICU:Článok 1Zoznam právnych predpisov spoločenstva týkajúci sa výrobných sektorov, na ktoré sa vzťahuje oznamovanie alebo schvaľovacie konanie spoločenstva a pri ktorých sú požiadavky na predloženie údajov pre kategórie látok identifikovaných v zozname, totožné s tými, ktoré stanovuje smernica 67/548/EHS, je obsahom prílohy k tejto smernici.Článok 2Smernica 93/90/EHS sa týmto zrušuje.Článok 31. Členské štáty prijmú a uverejnia opatrenia potrebné na dosiahnutie súladu s touto smernicou do 1. apríla 2001 a bezodkladne o tom informujú Komisiu.2. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.Článok 4Táto smernica je adresovaná členským štátom.V Bruseli 25. apríla 2000Za KomisiuMargot Wallströmčlenka Komisie[1] Ú. v. ES 196, 16.8.1967, s. 1.[2] Ú. v. ES L 199, 30.7.1999, s. 57.[3] Ú. v. ES L 230, 19.8.1991, s. 1[4] Ú. v. ES L 210, 10.8.1999, s. 13[5] Ú. v. ES L 277, 10.11.1993, s. 33.[6] Ú. v. ES L 123, 24.4.1998, s. 1.--------------------------------------------------PRÍLOHAPrávne predpisy spoločenstva týkajúce sa výrobných sektorov, na ktoré sa vzťahuje oznamovanie alebo schvaľovacie konanie spoločenstva, a pri ktorých sú požiadavky na predloženie údajov pre kategórie identifikovaných látok totožné s tými, ktoré ustanovujú články 7, 8, 14 a 15 smernice 67/548/EHS.1. Smernica Rady 91/414/EHS z 15. júla 1991 o uvádzaní prípravkov na ochranu rastlín na trh.2. Smernica 98/8/ES Európskeho parlamentu a Rady zo 16. februára 1998 o uvádzaní biocídnych výrobkov na trh.Pre látky, ktoré sa používajú výhradne ako účinné látky na ochranu rastlín a/alebo biocídne výrobky.--------------------------------------------------